Qendra Islame Shqiptare

Qendra Islame Shqiptare (anglisht: The Albanian Islamic Center) është një qendër fetare dhe xhami e myslimanëve shqiptarë në qytetin Harper Woods të Michiganit në Shtetet e Bashkuara të Amerikës. Kjo qendër është hapur më 3 nëntor 1963 nga Vehbi Ismaili, i cili u bë dhe imami i parë i xhamisë. Qendra veçohet nga kupola dhe minareja e stilit ballkanik osman.

Si pjesë e qendrës janë salla për lutje, zyrat, salla shoqërore, klasa dhe kuzhina. Qendra mundëson gjatë fundjavëve mësimbesimin islam në gjuhën arabe, shqipe dhe angleze, si dhe mësimin e gjuhës dhe kulturës shqiptare. 

Pas pensionimit të Vehbi Ismailit, rolin e imamit e morri Shuajb Gerguri, në vitin 1996. Rreth 150 familje janë anëtare të qendrës. Kryesisht janë familje shqiptare gege, ndërsa dikur shumica ishin toske. 

 Referime 

 Shiko dhe 
 Lista e bashkësive fetare shqiptare

 Lidhje të jashtme 
 Faqja zyrtare
Kategoria:Organizata myslimane shqiptare
Kategoria:Shqiptarë në Shtete të Bashkuara